Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast saatesse!
Täna jätkan eelmine kord alustatud seeriaga,
rääkides sellest, et Jumal soovib, et oleksid terve.
Räägime selle raames üleloomulikust, jumalikust tervenemisest,
mille üle olen ütlemata elevil.
Kogu see lugu on muutnud palju mu enda elu
ja ma usun, et see on teema,
mille osas Kristuse Ihul on palju puudujääke.
Ma võiks sellest pikalt rääkida,
samas kui enamus inimestele piisab nende endi kogemustest,
et mõista, et Jumal on kõikväeline.
Seetõttu ka, kui nad sattuvad kriisidesse,
kus arst ütleb, et neil pole mingid lootust
või kui nad on suurtes valudes,
siis võin garanteerida,
et isegi uskmatud hüüavad Jumala poole,
paludes Temalt tervenemist või midagi muud üleloomulikku.
Nii et, paljud inimesed usuvad, et Jumal suudab, mida iganes,
kuid samas nad nagu ei suuda saada kuidagi pihta,
kuidas saada tervenemine toimima nende endi eludes.
Paljud küll paluvad,
aga ei koge suurt palju edu selles vallas.
Võin garanteerida, et üle maailma on just praegu inimesi
erinevatest taustadest, meeste-naiste, noorte-vanade seast,
kes on erinevates olukordades ja kel on väga valus
ning kes vaatavad me saadet praegu.
Nad igatsevad Jumala üleloomuliku, tervendava väe järele oma elus,
aga neil pole mingit kindlust, et see saab sündima nii.
Nad on täis hirmu, meeleheidet, muretsemist
ja see teema teeb neile haiget.
Kuid hea uudis on see,
et Jeesus on maksnud su tervenemise eest,
nõnda nagu Ta maksis su pattude andestusegi eest.
Tean, et suurem hulk inimesi ei jaga seda mõtet
ja see solvab paljusid religioosseid inimesi,
kelle jaoks tervenemine kuulub lisaboonuste valdkonda
stiilis: "Jumal võib küll tervendada, kui Ta tahab,
kuid samas Ta ei garanteeri seda."
Seetõttu ka paljud pahandavad kõige mu öeldava peale,
kuid las ma mainida taas üht mõtet,
mida mainisin ka eelmine kord kogu teema sissejuhatuseks.
Inimesed, kel' on selline suhtumine, et Jumal küll suudab tervendada,
aga see sõltub täiesti Tema suvalisest tahtest -
vahel tervendab, vahel mitte, nii et, kunagi ei saa kindel olla.
Taolise suhtumisega inimesed ei näegi tervenemisi.
Jah, võib-olla vahel midagi väikest,
kuid ei midagi suurt sündimas inimeste eludes.
Kui vaadata tervendusevangeliste,
siis igaühe nende vankumatu uskumus on,
et sa pead uskuma, et Jumal tahab, et oleksid terve.
Piisab ainuüksi nende elu ja tegevuse viljadele vaatamisest.
Jah, on inimesi, kes usuvad, et Jumal suudab tervendada,
kuid neil pole veendumust sellest, et see on ka Tema tahe.
Taolised inimesed näevad üliharva tervenemise vilju.
Inimesed aga, kes neid näevad, usuvad ilma kahtlemata,
et Jumal tahab, et oleksid terve.
Ja ma kuulun nende sekka.
Ma usun, et Jumala tahe on, et oleksid terve
ja et Jumala Sõna ka õpetab meile, kuidas seda vastu võtta.
Pean tunnistama, et ega ma ei tea ka kõike
ja ma endiselt õpin alles kogu seda lugu.
Mu enda ihus on asju, millega pean tegelema
ja mille osas usun Jumalat.
Nii et, mul endalgi pole kõik need asjad veel 100% paigas.
Seetõttu tahan ka olla sinuga üdini aus.
Osa inimesi hülgavad mu õpetuse hetkega,
teades mu olukorda
ja öeldes: "Mis õigust sul üldse on sel teemal rääkida?"
Samas aga olen ma näinud imelisi imesid nii enda elus
kui läbi minu teiste eludes
ja näinud erakordseid tulemusi selles vallas.
Seetõttu usun ka, et enamus me televaatajaid
saaksid kasu sellest, mida Jumal on mulle näidanud
ja mida olen õppimas.
Nii et, julgustan sind avama oma südame.
Ma tean, et saan ütlema asju,
mis on vastuolus sellega, mida enamus inimesi usuvad.
Kuid samas usun, et see ongi põhjus,
miks nad ei näe Jumala imelist väge töötamas oma eludes.
Kui tahad näha erinevaid tulemusi tervenemise vallas,
pead ka tegema midagi erinevat.
Õpetussõnades on öeldud,
et nõnda nagu inimene oma südames mõtleb,
seline ta ka on.
Su elu on selline nagu see on tänu sellele, kuidas sa mõtled.
Kõik need väärtused ja tõed, mida kalliks pead.
Nii et, isegi, kui sa usud, et Jumal tahab sind tervendada,
aga sa samas ei näe seda toimimas oma elus,
siis pead muutma midagi oma uskumustes,
et näha teistsuguseid tulemusi.
See on ju lausrumalus teha ühte ja sama asja,
paludes samal ajal teistsuguseid tulemusi.
Kui tahad midagi teistsugust, pead ka uskuma midagi teistsugust
ja tegema midagi teistmoodi.
Seetõttu ka, ära mässa ega ole pahane,
kui ütlen asju, mis on teistsugused, kui see, mida sulle on õpetatud.
Kui mõni asi ei toimi, tuleb midagi muuta.
Räägin sellest kõigest vaid selleks, et pinnast nö ette valmistada,
et seemned, mida külvan, võiksid hakata juurduma
ja kandma vilja su elus.
Tahan tuua Markuse 2. peatükist näite Jeesuse kohta, kus on öeldud:
"Ja kui Jeesus tuli mõni päev hiljem taas Kapernauma,
saadi kuulda, et ta on kodus.
Ja paljud tulid kokku,
nii et isegi ukse ees ei olnud enam ruumi.
Ja Jeesus kõneles neile Jumala sõna."
Enne, kui selle looga edasi lähen, tahan tuua esile ühe mõtte.
Üks põhjusi, miks Jeesus nii paljusid inimesi ligi tõmbas...
Neid põhjuseid oli tegelikult mitmeid ja mitte vaid üks.
Jeesus oli täiuslik kuvand Jumalast
ja Ta polnud tugev vaid ühes oma eluvaldkonnas,
vaid Tal olid kõik asjad paigas.
Ma ei usu, et kellelgi meist, kes me täna Jumalat esindame,
oleks kõik paigas.
Vähemalt mitte sellisel moel nagu Jeesusel see seda oli.
Nii et, Jeesuse puhul olid kõik dimensioonid paigas
ja loetud salmides on näha, kuidas Ta kuulutas Jumala Sõna.
See kõik toimus Tema teenistuse algusaegadel
ja üks põhjusi,
miks need suured rahvahulgad tulid Jeesust kuulama -
neid oli nii palju, et nad ei mahtunud majja äragi
ja inimesi oli kõikjal.
Üks põhjusi selleks oli see,
et Jeesus kasutas imesid tõmbamaks inimesi enda ligi.
Kõige esimene ime, mida Ta üldse tegi,
oli see, et Ta muutis vee veiniks.
On hämmastav, kuidas religioossed inimesed,
kes kasutavad sama Piiblit, mida mina,
kuid kes tänu sellele, et nad ei usu, et Jumal teeb ka tänapäeval imesid
ja väidavad, et kõik need lood jäid apostlite aega,
siis tänu sellele nad võtavad selle vee veiniks muutmise loo
ja muudavad selle ülivaimulikuks,
rääkides sellest, kuidas me elud on tühised ja maitsetud nagu vesi,
aga Jeesus annab me elule tähenduse ja eesmärgi.
Nii võib tõmmata igasugu paralleele ja analooge
ja ma ei ütle, et see oleks vale.
Kuid seda tehakse juba nii tihti,
et inimesed, kes kasutavad seda sama Piiblit,
muudavad selle loo ülivaimulikuks,
kus Jeesus tervendas ühe mehe, kes Tema juurde läbi katuse lasti.
Nii ei saa inimesed enam arugi, et Jeesus tegi füüsilisi imesid.
Ta ei toonud nende olukordade põhjal vaid vaimulikke näiteid ja analooge,
vaid Ta tervendas inimesi täiesti füüsilisel moel
ja see on ka põhjus, miks suured rahvahulgad Teda järgisid
Paljud need asjad toimusid juba täitsa Ta teenistuse alguses,
enne veel, kui kõik Ta õpetused olid täielikult välja kujunenud
ja rahvani jõudnud.
Jeesusel polnud mingit eelist erinevate raamatute, õppesalvestiste
ja muu sarnase näol, mis meil on kõik olemas.
Kõik taandus vaid Tema enda kohalolule
ja asjadele, mida Ta tegi.
Ja üks vahend, mida Ta kasutas
ja mis tõmbas eeldavasti rohkem inimesi kokku, kui miski muu,
oligi Tema erakordne ja imeline võime tervendada.
Jeesus kasutas imesid, et tõmmata inimesi enda ligi.
Üks põhjusi, miks kogudus ei avalda täna suurt palju mõju,
on see, et nad pole rõhutanud tervenemist
ja nad kuulutavad pigem seda,
et kui sured, pääsed Jumala juurde taevasse.
Pole kahtlustki, et see on samuti oluline teema
ja ma ei püüa kuidagi kahandada selle väärtust.
Samas aga tahan tõsta esile valdkonda,
mida on minu meelest eiratud.
Samas aga peame tooma esile kogu Jumala tõe,
näidates, et see on Jumala tahe puudutada su ihu just praegu.
See on just see, mis Markuse 2. peatükis juhtus.
Siin on öeldud, et seal oli nii palju inimesi,
et nad ei mahtunud enam Ta ümber äragi.
Markuse 2:3: "Ja neli meest tuli tema juurde,
kandes halvatut.
Ja kui nad rahvahulga tõttu ei saanud teda tuua Jeesuse lähedale,
võtsid nad katuse sealt kohalt lahti, kus ta oli,
ja teinud augu,
lasksid alla kanderaami, millel halvatu lamas."
On ilmselge, et nad tulid sinna kogemaks selle mehe tervenemist.
Nad olid kuulnud,
kuidas Jeesus oli tervendanud mitmeid teisi inimesi
ja nad tahtsid kogeda Jumala väge tervendamaks ka nende sõpra.
Tead, miks inimesed ei tee auke meie katustesse
ega lase sealt mõnda sõpra alla?
Kas seetõttu, et me kogudused on nii inimestest tulvil
nii et isegi ustest-akendest ei näe enam sise?
Tead, miks seda täna enam ei tehta?
Sest me ei peegelda Jumala väge selliselt nagu Jeesus seda tegi.
Vabandust, et ma nii aus ja otsekohene olen,
kuid täna me sõltume pigem
oma ilusatest kantslitest ja muust sarnasest,
olles ajastanud kõik oma teenistused,
nii et ülistuseks on vaid 10. minutit ja jutlustamiseks 15. minutit,
et rahval oleks ikka hea ja mugav.
Ja selles mõttes me tõesti tõmbamegi rahvast ligi,
kuid see pole sama,
sest tänapäeva Jumala rahvas ei peegelda enam Jumala väge
selliselt, kui Jeesus oma Isa esindas.
Kuid see pole õige asi.
Me peame esindama Jumalat.
Sest kõik asjad, mis toimisid vanasti, toimivad ka täna.
Kui hakkad nägema Jumala imettegevat väge
ja seda, kuidas see muudab inimeste elusid,
siis see ka tõmbab inimesi ligi.
Sest inimesed on tänapäevalgi haiged otsides Jumala abi selles vallas.
Nii et, kui kogudus tõuseks esile,
võttes positsiooni, milleks Jumal on meid kutsunud
ja esitledes Teda õigesti,
ehk siis mitte vaid pattude andestajana.
Jah, Ta on ka seda ja ma ei alahinda seda kuidagi.
Kuid kui me ütleks rahvale, et Jeesus on nii pattude andestaja,
kui ka ihude tervendaja;
See, kes tahab õnnistada ka finantsiliselt
ning vabastada meid igasugustest rõhumistest
ja saatana poolt toodud masendusest,
kinnitades seda kõike läbi meie voolava Jumala väega,
siis me kogudused ei suudaks rahvahulki ära mahutada
ja nad peaks hakkama ka katustesse auke tegema,
et pääseda me teenistustele.
Mu öeldu puudutab paljusid inimesi,
kuid samas - isegi et võin näidata ühe sõrmega sinu suunas,
näitavad kolm sõrme ka mu enda peale.
Ma olen näinud Jumala tervendavat väge toimimas,
kuid see võiks toimida veelgi võimsamini.
Nii et, ma räägin seda kõike ka iseendale,
motiveerides ka iseennast.
Kui Jeesusel poleks mingeid takistusi, et voolata läbi minu
ja Tal poleks minu tõttu mingeid piiranguid
mu probleemide, eelarvamuste ja tausta tõttu,
siis Ta saaks teha nii palju rohkem, kui see, mida praegu.
Ta saaks me kõigi kaudu teha nii palju rohkem,
kui see, mida oleme siiani näinud.
Peame jõudma tagasi nö Jeesuse punkti,
kes tõmbas inimesi ligi.
Lausa selliselt, et osad sellid lammutasid katuse ära,
lastes sealt kaudu oma jalutu sõbra Jeesuse jalge ette,
sest muud võimalust polnud.
Inimesed teeks seda sama tänagi, kui nad võiks olla kindlad,
et kedagi kogudusse tuues see keegi saaks terveks.
Inimesed teeks seda sama.
Me teenistusele on toodud inimesi kiirabidega,
sest nad on uskunud, et nad saavad terveks
ja nad on ka saanud.
Mu juurde on tulnud inimesi oma surivoodilt.
Selliseid, kes ei pidanud enam järgmist hommikut nägema,
kuid oleme näinud väga paljusid neid saamas terveks.
Nii võin garanteerida sulle, et nõnda nagu see toimis Piibli päevil,
nõnda toimib see ka täna.
Markuse 2:5: "Ja nende usku nähes ütles Jeesus halvatule:
Poeg, sinu patud on sulle andeks antud!”
On ilmselge, et nad tulid tervenemise järele,
aga Jeesus ütles hoopis: "Su patud on sulle andeks antud!”
Ma võiks rääkida sellest terve päeva,
aga samas pean algse teemaga edasi liikuma.
Kuid kui sa andestad kellelegi tema patud,
siis kui mõistaksid selle tõelist tähendust,
siis see tähendab, et inimesele kuulub ka tervenemine,
vabanemine ja hea käekäik.
Kõik negatiivsed asjad nagu haigus ja paljud muud
tuli siia maailma läbi patu.
Kui aga patt saab kõrvaldatud,
saavad ka kõik patu kõrvalnähud murtud
ning sa võid elada täies tervises ja vabaduses
ning kogeda head käekäiku.
Kui Jeesus ütles: "Su patud on sulle andeks antud",
siis Ta andis sellele mehele võtmed ka tervenemiseks ja kõigeks muuks.
Ta ei tegelenud vaid mehe tervendamisega,
aga tema ja ta eluga terviklikult.
Markuse 2:6-7: "Aga seal olid mõned kirjatundjad istumas,
kes mõtlesid oma südames: Mida see räägib nõnda?
Ta teotab Jumalat!
Kes muu võib patte andeks anda kui Jumal üksi?”
Nad olid ikka täiega pahased Jeesuse ütluse peale:
"Su patud on sulle andeks antud."
Nad muidugi ei mõistnud, et Jeesus ongi Jumal
ja Tal oli enam kui volitus anda sellele mehele patud andeks.
Kuna nad aga ei uskunud seda,
hakkasid nad Teda koheselt kritiseerima.
Markuse 2:8: "Aga Jeesus tundis kohe oma vaimus ära,
et nood nõnda mõtlevad iseeneses,
ja ta ütles neile: Miks te seda kõike arutate oma südames?
Ta näitas, et Ta on Jumal
ja et Tal on läbi Püha Vaimu võime näha ja tajuda, mida nad mõtlevad.
Ta teadis, mis toimub nende südameis ilma, et nad oleks midagi öelnudki.
"Kumb on kergem,
kas öelda halvatule: "Sinu patud on andeks antud!”
või öelda talle: Tõuse püsti, võta oma kanderaam ja kõnni!”?
Enne, kui siit edasi läheme,
tahan jagada ühe mõtte.
Kumba on lihtsam öelda: "Su patud on sulle andeks antud"
või: "Ole terve, tõuse ja kõnni!"?
Inimlikult ei saa kumbagi teha, sest vaid Jumal saab andestada patte
ja ilma Jumala väeta, inimlikus jõus,
ei saaks mitte keegi tervendada mõnda halvatut.
See poleks loomulik ega normaalne.
Nii et, mõlemaid neid on võimatu teha.
Kuid kui rääkida vaid ütlemisest, siis kumba oleks kergem öelda?
Kergem oleks öelda: "Su patud on sulle andeks antud",
sest patt pole nähtav.
Patt pole nähtav nii nagu seegi, kas see on andestatud või ei.
Nii et, sa võid öelda: "Su patud on sulle andeks antud",
sest seda, kas see toimus või ei, on võimatu tõestada.
Nii et, seda on palju lihtsam öelda: "Su patud on sulle andeks antud."
Mis aga puutub tervenemisse, siis kui ütled: "Sa oled terve!",
peab ka füüsiline sfäär seda kinnitama või siis tõestama, et eksid.
Nii on palju raskem öelda: "Ole terve!",
kuna sellele peaks järgnema kas kohene tervenemine,
või jätkuv halvatud olek.
Nii et, öelda: "Ole terve!" on raskem, kui: "Su patud on sulle andestatud."
Nii usun, et Jeesus ütles: "Ma teen seda, mida on raskem öelda,
sest kui suudan juba seda raskemat asja,
suudan ka seda vähem raskemat."
Ehk: "Kui suudan tervendada selle mehe füüsilise ihu,
on see tõestus sellest, et saan hakkama ka ta pattudega."
Ja see ongi kogu asja tuum, mille Ta esile toob.
"Kumb on kergem,
kas öelda halvatule: Sinu patud on andeks antud!”
või öelda talle: Tõuse püsti, võta oma kanderaam ja kõnni!”?
Aga et te teaksite,
et Inimese Pojal on meelevald patte andeks anda maa peal,” -
ta ütles halvatule - Sinule ma ütlen:
Tõuse püsti, võta oma kanderaam ja mine koju!”
Ja kohe tõusis too püsti, võttis oma kanderaami
ja läks välja kõigi silma all,
nii et kõik hämmastusid ja ülistasid Jumalat,
öeldes: Sellist asja pole me eluilmaski näinud!”
Jeesus ütles 10. salmis: "Aga et te teaksite,
et Inimese Pojal on meelevald patte andeks anda maa peal”
ja 11. salmis Ta tervendaski selle mehe.
Jeesus ise ütles: "Põhjus, miks ma tervendan selle mehe,
on näidata teile,
et kui ma suudan tervendada füüsilisi ihusid
ehk teha midagi, mis puudutab maist sfääri,
siis ma suudan teha ka kõike, mis kuulub vaimsesse sfääri."
Jeesus tõestas skeptikutele, et Tal on vägi andestada patte
ja tegeleda inimese sisemuses oleva vaimse inimese- ja selle detailidega.
Ta tõestas seda tervendades esmalt inimese füüsise.
Kui Jeesus peaks tõestama end ja oma autoriteeti
ning võimet teha üleloomulikke, vaimseid asju,
tegeledes inimeste pattudega,
siis kui juba Jeesus tundis vajadust tõestada seda
läbi füüsiliste tervendamiste,
siis kui ülbe ja üleolev see on me pastorite, jumalasulaste
ja Kristuse Ihu poolt mõelda,
et me suudame veenda skeptilist maailma
Jeesuse elus olemises
ja selles, et Ta andestab me patud ning kinnitab me igaviku.
See on ikka ütlemata ülbe meist arvata,
et oleme Jeesusest paremad inimeste veenmises
ja asjade tegemises.
Jeesus kasutas füüsilist sfääri,
et tõestada oma võimekust ka vaimses sfääris.
Samas kui paljud ütlevad täna: "Me ei vaja seda!
Me lihtsalt kuulutame, et Jeesus andestab su patud
ja teeb su vabaks.
Meil pole vaja siin midagi näidata või tõestada.
Meil pole vaja tuua Jeesust maailma,
kus inimesed näeksid Jumala väe füüsilisi ilminguid.
Me lihtsalt usume, et nad teavad seda iseenesest
ja võtavad selle kõik vastu."
Kuid Jeesus ei teinud nii.
Ta ütles väga konkreetselt:
"Ma kasutan tervendamist, et tõestada teile,
et kui ma suudan tervendada, suudan ka patte andestada."
Jeesus ütles seda mitmetes erikohtades.
Mu aeg hakkab varsti otsa saama,
kuid vaatame korra Johannese 10. peatükki,
kus Jeesus seisis pidevalt silmitsi religioossete inimestega,
kes Teda pidevalt kritiseerisid ja Ta vastu sõdisid.
Jeesus ajas välja kurje vaime
ja nad ütlesid, et Ta teeb imesid vaid seetõttu, et on ise kurjast vaimust
On lausa hämmastav, kuidas sama kordub tänapäevalgi.
Kui ajada tänagi välja kurje vaime
ja tervendada inimesi, öeldes: "Sa oled terve Jeesuse nimel",
siis tänagi leidub religioosseid inimesi,
kes ütlevad: "See on saatanast!"
Just nii nagu seda Jeesusegi ajal tehti.
Talle öeldi, et Ta teeb kõiki imesid saatana väega.
Johannese 10:24-25:
"Kui sina oled Messias, siis ütle meile seda täie selgusega!”
Jeesus vastas neile: Ma olen seda teile juba öelnud,
aga teie ei usu.
Teod, mida ma teen oma Isa nimel, needsamad tunnistavad minust."
Ta rääkis siin tegudest, mille Isa oli talle andnud -
kurjade vaimude väljaajamine, ihude tervendamine jne.
Ta ütles, et kõik need asjad annavad tunnistust sellest,
et Ta on Jumalast pärit.
Sa võid ka lugeda Heebrea 2:3-4, kus on öeldud,
et Jumal ise kinnitas seda kõike tunnustähtede ja imedega.
Sõna, mida Jeesus kuulutas,
sai Jumala poolt kinnitatud võimsate imede- ja tunnustähtedega.
Need, kes Teda kuulsid, läksid välja ja Jumal tegutses ka nende läbi
ja imed ning tunnustähed järgisid neidki.
Piiblis on palju kohti, mida me võiks selle kohta vaadata,
kuid oli aegu, kus Jeesus ütles: "Ma tervendan inimese ihu,
et tõestada teile, et suudan teha ka vaimseid asju."
Piibel ütleb, et Jumal ise kinnitas Jeesust.
Kuidas?
Läbi tegude, mida Ta tegi. Eriti läbi tervenemiste ja muu sellise.
Need, kes läksid Jeesuse jälgedes - apostlid, nagu Piiblis öeldud -
kasutasid tervenemisimesid rahva kokku tõmbamiseks,
et kinnitada, et nende kuulutatu vastab tõele.
"Kui te näete füüsilisi imesid,
mida pole võimalik inimlikult korda saata,
siis olgu see kinnituseks sellest,
et ka vaimsed asjad, mida teile kuulutame,
vastavad tõele."
Nad kuulutasid evangeeliumi väes.
Apostlite 4:29-30 on öeldud, et peale seda, kui nad läbi peksti,
läksid nad tagasi omade juurde ja palusid Jumalat:
"Vaata nende ähvarduste peale
ja lase oma sulastel täie julgusega kõnelda sinu sõna,
sirutades oma käe haigete parandamiseks
ning tunnustähtede ja imetegude sündimiseks
sinu püha sulase Jeesuse nime läbi.”
Nad liitsid oma jutlustamise Jumala väe demonstreerimisega,
nähes imelisi asju sündimas.
Ja kuna nad seda tegid, liikusid nad ka Jumala väes
ning suured rahvahulgad tulid nende juurde.
Tuhanded said päästetud.
Tänapäeva kogudus aga ei demonstreeri Jumala väge.
Jah, nad kuulutavad, et Jumal on ehe ja suudab teha kõikvõimalikku,
kuid nad ei demonstreeri seda.
Kui üks tavaline haige läheks ühte tavalisse kogudusse,
öeldes: "Kas te palun palvetaks mu eest?",
vastaks tavaline kogudus:
"Miks te siia tulite ja arsti juurde ei läinud?
Kas te seda rohtu või toda võtet olete kasutanud?"
Ja nad saadaks selle inimese ära.
Kogu see lugu pole isegi tavakoguduse eesmärgiks.
Ja siis on osa inimesi, kes usuvad, et Jumal suudab seda kõike
ja nad isegi paluvad selle pärast,
kuid nad ei mõista, et Jumal on seda kõike juba teinud
ja pannud oma väe meie sisse.
Nad ei võta meelevalda,
vaid tulevad kui kerjused Jumala ette: "Oo Jumal, me ise ei suuda midagi,
mistõttu palun siruta oma käsi, et tervendada."
Ja nad ei teagi, et Jumal on juba pannud oma väe meie sisse.
Ma puudutan neid asju edaspidi lähemalt,
lootuses, et saan aidata sind mõista, et Jumala tahe on, et oleksid terve.
Räägime edaspidi sellestki, kuidas rakendada oma usku
ja saada ka ise osa tervenemisest.
See saab muutma inimeste elusid.
Tean, et paljud võivad ka pahandada, sest neile ei meeldi see, mida räägin,
kuid ma ei kuulutagi neile, kes on pahased,
vaid neile, kel on kõrvu, et kuulda, silmi, et näha
ja südant, et seda kõike vastu võtta.
Usun, et see saab muutma paljude inimeste elusid.
Tahan julgustada sind ka tellima endale need õppematerjalid
sest suudan neis saadetes puudutada vaid nö jäämäe tippu.
Samas aga on meil materjalid, mis lähevad palju rohkem süviti.
Oleme pannud kokku materjalide kogumiku,
mida ma nimetan "Paremaks tervisepaketiks".
See on parem pakett, kui see, mida valitsus pakub.
Evangeelium on parim asi üldse,
nii et sa vajad "evangeeliumi tablette" oma probleemide lahendamiseks.
Nii et, vaata ka ära me reklaami osa ja võta meiega ühendust juba täna.
Andrew raamat: "Jumal tahab, et sul läheks hästi"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Võid tellida ka CD "Tervenemine kui osa Jeesuse lepitusest"
Tellimisinfo on nähtav ekraanil.
A. Wommacki teenistuse kontaktid on nähtavad ekraanil.
Tutvu ka Andrew kõnelemisgraafikuga
Tule neile Andrew üritustele ja lase Jumala Sõnal muuta oma elu!
Täpsem info tema kõnelemisaegade kohta
on leitav A. Wommacki kodulehelt.
Igal suvel toimub ka "Suvepere piiblikonverents",
mille info on samuti leitav Andrew Wommacki kodulehelt.
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil,
nii et tutvu sealse infoga.
See on hea üritus, millest osa võtta.
Täpsem info Andrew koosolekute kohta
on leitav ekraanil olevalt kodulehelt.
Ära kunagi põlga väikesi algusi.
Ungaris, endises Nõukogude Liidu satelliitmaal,
asub täna Andrew Wommacki materjalide ladu.
Sellest väikesest majast...
Kastid igal pool.
Andrew materjalid saadetakse siit välja üle Euroopa
ja seda 19. keeles ning uued keeled veel tulekul.
Iga koorem, mis siit välja läheb, paljundab eesootavat lõikust.
Saamaks kõigest lähemalt teada, külasta Andrew kodulehte,
investeerides ka ise Amnrew Wommacki teenistusse.
Muuda oma elu
Muuda maailma
Tõlge: Anne-Ly Raukas